Daut Haradinaj

Daut Haradinaj (i lindur më: 6 Prill 1978 në Gllogjan, Deçan) është politikan, jurist shqiptar dhe ish-komandantbrigade i Ushtrisë Çlirimtare të Kosovës. Ai është vëllau i ish-kryeministrit të Kosovës Ramush Haradinaj. Pas luftës ka qenë pjesë e udhëheqjes së Trupave të Mbrojtjes së Kosovës.

 Familja 
Haradinaj janë fëmijët e Hilmi dhe Rukë Haradinaj. Vëllëzërit Haradinaj njihen për kontributin e dhënë gjatë Luftës së Kosovës. Ramushi ishte komandant i Zonës Operative të Dukagjinit, Dauti ishte komandant i brigadës Jusuf Gërvalla. Kjo familje pati edhe dy djem dëshmorë Shkëlzenin dhe Luanin. Luani u vra më 6 maj 1997 gjatë kalimit të kufirit Shqipëri-Kosovë duke sjellur armë, ndërsa Shkëlzeni u vra me 14 prill 1999. Kjo familje humbi edhe një djalë tjetër të vrarë në një atentat në prill të vitit 2005, Enverin. Kontributi i familjes Haradinaj përkujtohet çdo vit në Epopenë e Dukagjinit.

 Veprimtaria në UÇK 
Së bashku me Rexhep Selmin dhe Mujë Krasniqin me rastin e vrasjes së mësues-it Halit Geci më 28 nëntor 1997 dolën publikisht dhe deklaruan formimin e UÇK-së, Daut Haradinaj dha kontribut gjatë luftës ku shërbeu në zonën operative të Dukagjinit, Dauti është një nga 5 vëllezërit Haradinaj. Pas luftës Dauti ushtroi pozitën e nënkryetartit të AAK-së dhe vëllau i tij Ramush Haradinaj është themelues dhe kryetar i AAK-së që nga viti 2004 Dauti ka pozitën e deputetit në Kuvendin e Republikës së Kosovës,  është i martuar dhe aktualisht jeton në Prishtinë.

 Shiko edhe 

 Ramush Haradinaj

 Referime 

Kategoria:Lindje 1978
Kategoria:Biografi shqiptare
Kategoria:Shqiptarë të Kosovës
Kategoria:Komandantë brigade të Ushtrisë Çlirimtare të Kosovës
Kategoria:Politikanë të Aleancës për Ardhmërinë e Kosovës